بزاف ديال الناس كيتسناو يتم التحكم شوية في فيروس كورونا باش يرجعو لحياة شبه عادية، ويقدرو يخرجو ويتساراو مع احترام التدابير الوقائية بحال لبس الكمامة ومسافة التباعد.. حتى يبان لقاح يقضي على هاد الجايحة. وسعد لمجرد من بين هاد الناس لي كيتسناو يترفع الحجر الصحي، وهادشي عبر عليه في حسابو على انستگرام بفيديو شاركو مع المتتبعين ديالو. لمجرد نشر فيديو فيه الأمنيات ديالو بعد الحجر، والحاجات لي باغي يدير بعد رفعه، والأماكن لي غادي يمشي ليها ولكن حابساه الظروف الحالية. طبعا مابين هاد الاماكن اللي باغي يمشيلها، لمجرد ماذكرش الحبس، واخا هو مازال احتمال وارد، حيت السيد متابع فجوج ديال القضايا في فرنسا، ومتهم فيهم بالاعتداء الجنسي، والتهمة تقدر تحول لاغتصاب فاي لحظة بعد الانتصار على كورونا ان شاء الله ???????????? #saadlamjarred1 #الله_ينصر_سيدنا #be_optimistic #خير_باذن_الله #ourika #marrakech #morocco #love_my_fans_forever_and_ever #love_my_parents_forever_and_ever A post shared by saadlamjarred on Jun 4, 2020 at 9:59am PDT 
هادشي لا مارجعش للحبس.. لمجرد كيتسنى يترفع الحجر الصحي باش يدور ويتسارا على خاطرو -فيديو